# YLEMMÄT KORKEAKOULUTUTKINNOT (Liikuntatieteiden maisteri, Liikunnanohjaaja YAMK)

Urheiluvalmennuksen opintoja ylemmällä korkeakoulutasolla voi suorittaa sekä ammattikorkeakouluissa (Haaga-Helia AMK, Lapin AMK) että Jyväskylän Yliopistossa (Liikuntatieteellinen tiedekunta).

Sekä yliopiston, että ammattikorkeakoulun valmennuksen opinnoissa olennaista on tutkiva työn ote. Yliopistossa opinnot ovat enemmän tieteenalalähtöisiä ja opinnoissa painotetaan tutkimuksellisia valmiuksia. Ammattikorkeakoulussa opinnot ovat ilmiö- tai projektilähtöisiä ja painopiste työelämä yhteyksissä. Yliopiston maisteriopintoihin voi jatkaa suoraan kandiopinnoista. Ylemmän ammattikorkeakoulututkinnon pääsyvaatimuksena on alempi korkeakoulututkinto ja sen jälkeen hankittu kahden vuoden työkokemus.

## Valmentajan polku

Korkea-asteen opintoihin voi hakea, mikäli täyttää korkea-asteen hakukelpoisuusehdot. Mikäli korkea-asteen opinnot eivät sisällä lajiopintoja, voi valmentaja opiskella lajiliiton tarjoamien koulutusten lajisisältöjä. Jossain tapauksissa on myös mielekästä yhdistää korkea-asteen opintoja ja valmentajan ammatti- tai erikoisammattitutkintoja valmentajan polun jossain vaiheessa.

Tutkintojen ja muun osaamisen eurooppalaisessa kahdeksanportaisessa viitekehyksessä (EQF) ylemmät korkeakoulututkinnot sijoittuvat tasolle 7.